روس دوولت سلاح صادرات شیرکتی Rosoboroneksport –ون رهبری آلکساندر میخیئف تورکیه‌یه ساتیلان اس-400 راکت علیهینه مدافعه سیستم‌لری‌نین اوره تیمینه باشلانیلدیغینی سؤیله‌دی.
روسیانین "ایسپوتنیک" خبر آژانسینا موصاحیبه وئرن میخیئف موقاویله‌نین تطبیقینه باشلادیق‌لارینی بیل‌دیره‌رک، اس-400-لرین هله تورکیه‌یه گؤندریلمه‌دیگینی قئید ائتدی.
میخیئف: "اوره تیم باشلادی. بعضی پروسئسه لر، مرحله‌لر وار. هر شئی دانیشیلیب، اوزریمیزه گؤتوردوگوموز عهده لیک لری یئرینه یئتیرجییک"دئدی.
قئید ائدک کی، روسیانین مدافعه صنایع سی شیرکتی "روستئک"ین مودیری سرگئی چمزوف تورکیه‌نین روسیا‌دان 4 عدد اس-400-و 2.5 میلیارد دو‌لارا ساتین آلدیغینی آچیقلامیشدی.
